Musulmonlar idorasi Haj safari to'lovi oshirilganiga izoh berdi

Musulmonlari idorasi O'zbekistonliklar uchun Haj safari to'lovi 62 million 900 ming so'm so'm etib belgilangani va ushbu to'lovga nimalar kirishi haqida ma'lumot berdi.
Qayd etilishicha, Saudiya hukumati tomonidan haj safari narxiga ta'sir qiluvchi qo'shimcha soliq va majburiy to'lovlar joriy qilingan, shuningdek, kommunal, transport, elektr-energiya va boshqa xizmatlar uchun to'lovlar miqdori bir necha baravar (30-40 foiz) oshgan.
Qolaversa, Haj amallarini tashkil etuvchi muassasalarning xizmatlariga 2022 yilda yangi majburiy to'lovlar joriy etilgan. Shu bois dunyo mamlakatlari uchun haj xizmatlari narxi o'rtacha 40-45 foizga ko'tarilgan. O'rganishlar natijasida ayrim davlatlarda haj safari uchun iqtisodiy, lyuks va vip paketlarda xizmat ko'rsatilmoqda.
Ikkinchidan, o'zbekistonliklar joriy mavsumda birinchi marta Madina shahrida “Masjidi Nabaviy”dan 100 metr uzoqlikda joylashgan 5 yulduzli “Zam-zam Pullman” va “Kraun Plaza” mehmonxonalarida istiqomat qiladi. Aslida, mazkur mehmonxonalar lyuks darajasida xizmat ko'rsatadigan mehmonxonalar sirasiga kiradi. Makka shahrida esa “Abroj al-Hidoya” mehmonxonasida yashaydi.
Ushbu mehmonxonalar yuqori sig'imli ekani, muqaddas qadamjolarga yaqinligi bilan alohida ajralib turadi. Masalan, Makka shahridagi “Abroj al-Hidoya” mehmonxonasi barcha hojilarimizni bir vaqtda joylashtirish imkoniyatiga ega.
Uchinchidan, O'zbekiston ziyoratchilarining safar davomiyligi ayrim qo'shni davlatlar ziyoratchilari singari 14-17-20 kun emas, balki 26 kunni tashkil etadi. Bu ham narxlarga o'z ta'sirini ko'rsatadi.
To'rtinchidan, joriy haj mavsumida Saudiya hukumatining qaroriga asosan, barcha to'lovlar shirkatlar orqali emas, balki Saudiya Arabistoni Haj va umra vazirligining “Haj elektron portali” orqali belgilangan tartibda amalga oshirildi. Ushbu portalda har bir davlat uchun alohida hisob raqami mavjud bo'lib, barcha xizmatlar: mehmonxona, transport, mashoir va hokazolar uchun shu yerning o'zida inson omilisiz shaffof holda amalga oshiriladi.
Beshinchidan, joriy mavsumda mashoir (Mino, Arafot, Muzdalifa) xizmatlari ham sezilarli darajada ko'tarildi. Shunday bo'lsada, iqtisodiy paket olindi va oldinlari taqdim etilmagan xizmatlar ko'rsatishga erishildi.
Jumladan, avvallari ziyoratchilar Mino vodiysida gilamda yotgan bo'lsalar, bu yil har bir hoji uchun maxsus yoyma to'shaklar (matraslar) ajratiladi. Shuningdek, boshqa davlatlarda 3 mahal issiq ovqat berilmasada, yurtimiz ziyoratchilari uchun Mino va Arafotda ham 3 mahal issiq ovqat beriladi. Qolaversa, 24 soat davomida bepul tibbiy xizmat ko'rsatiladi.
Oltinchidan, haj uchun to'langan mablag' ichiga quyidagiar kiradi:
“Yuqoridagilardan ham anglagan bo'lsangiz, bu yil ziyoratchilarimizga yuqori darajada xizmat ko'rsatish rejalashtirilgan. Buning uchun barcha kuch va imkoniyat safarbar etilgan.
Maqsad aniq – yurtdoshlarimizning haj amallarini ishonchli va xavfsiz tashkil etish hamda ibodatlari mukammal bo'lishini ta'minlash”, deyiladi xabarda.
Din ishlari bo'yicha qo'mita, Musulmonlari idorasi va hamkor tashkilotlar 3-7 may kunlari “Haj-2022” tadbirini tashkil etish mexanizmi va bozorlarni o'rganish maqsadida Saudiya Arabistoniga borgandi.
O'rganish natijasida “Haj-2022” mavsumi uchun 1 nafar ziyoratchiga to'lov miqdori jamoatchilik kengashining qaroriga asosan 62 million 900 ming so'm so'm etib belgilangandi.